=== Frederik 2.s Kronborg ===
[[Fil:Kronborg Braun-Hogenberg.jpg|thumb|left|Prospekt af Helsingør og Kronborg fra Georg Braun og Franz Hogenbergs ''Civitates Orbis Terrarum'' fra 1500-tallet.]]
Efter sin sejr over [[Sverige]] i [[Den Nordiske Syvårskrig]] i [[1570]] besluttede [[Frederik 2.]] at bygge borgen helt om. Ombygningen til en nyt slot i [[renæssance]]stil med fire fløje begyndte i [[1574]], og blev ledet af de [[Nederlandene (historisk område)|nederlandske]] [[arkitekt|bygmestre]] [[Anthonis van Obbergen]] og [[Hans van Paeschen]], der også skabte fæstningen med fire [[bastion]]er. I [[1577]] fik slottet sit nye navn, og i [[1585]] stod det nye slot færdigt. Umiddelbart fremtræder Kronborg som et på den tid helt igennem nybygget slot, men indendørs er der mange mure fra Krogens tid, og flere steder er der blændede vinduesåbninger mellem to rum, trappetrin, der ingen steder fører hen m.m.
Historie Bygninger,_konstruktioner_og_anlæg Kultur Vand